Notum sit omnibus futuris et presentibus quod Niger, presbiter de Navilliaco, dedit Deo et sancte Marie de Firmitate et monachis ejusdem loci quicquid habebat in territorio de Moncels et de Barges, et clos de Chille, et septem campos inter Visin et Chille, et sex campos in Visnenges, et quatuor campos in Campainola, qui vadunt del prai de Chille usque ad aquam de Salvulona, et terram de Scarrelles, et in silva Chalcelle omnes usus necessarios, et duas pecias terre que sunt in Lignes. Hoc donum quod fecit Niger presbiter laudavit Stephanus Nebulensis et uxor sua Brunessenz. Notandum iterum quod prefatus Niger presbiter sepefatis monachis Firmitatis dedit unam peciam terre in Visin et medietatem mulnarii in bosco de Chille, quod est in bez de Vilers. De hoc ipso testes sunt hii: Wido de Purllens, Dalmatius de Malomonte, Wido de Sparnai, Robertus, prepositus.